**Līgums**

„Par supervīzijas pakalpojuma nodrošināšanu”

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Pasūtītāja Līguma numurs | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Izpildītāja Līguma numurs |
|  |  |

|  |  |  |
| --- | --- | --- |
| Vieta |  | Datums |
|  |  |  |

**PAŠVALDĪBAS (Latvijas Republikas pilsētas vai novada) NOSAUKUMS**, iestādes nosaukums (turpmāk – Pasūtītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no vienas puses un

**JURIDISKĀS PERSONAS NOSAUKUMS,** (turpmāk - Izpildītājs) tās pārstāvja amats, vārds un uzvārds personā, kurš/a rīkojas saskaņā ar pārstāvības pamats, no otras puses (turpmāk abi kopā – Puses, atsevišķi – Puse),

*[vai]*

**FIZISKĀS PERSONAS VĀRDS, UZVĀRDS**, personas kods: kods, (turpmāk - Izpildītājs), no otras puses (turpmāk abi kopā – Puses, atsevišķi – Puse),

pamatojoties uz datums veikto tirgus aptauju un tās rezultātu, noslēdz šādu līgumu (turpmāk – Līgums):

1. **Līguma priekšmets un summa**
	1. Pasūtītājs uzdod un Izpildītājs kā krietns un rūpīgs saimnieks saskaņā ar Līguma 1. pielikumā “Tehniskā specifikācija” (turpmāk - Līguma 1.pielikums) un Līguma 2. pielikumā “Piedāvājums” noteikto apņemas nodrošināt Pasūtītāja darbiniekiem (turpmāk – Dalībnieks) supervīzijas pakalpojumus (turpmāk – Pakalpojums).
	2. Pakalpojums tiek nodrošināts, īstenojot supervīzijas sesijas. Vienas individuālās supervīzijas sesijas ilgums ir 1 (viena) stunda, grupas, komandas vai organizācijas supervīzijas sesijas ilgums 3 (trīs) stundas.

*[versija ar PVN]*

1.3. Līguma kopējā summa par Pakalpojuma sniegšanu ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kas kopā ir EUR summa (summa vārdiem) (turpmāk viss kopā – Līguma summa). Pasūtītājam nav pienākums izlietot visu Līguma summu.

1.4. Līguma summa sastāv no supervīzijas sesijas cenas (turpmāk – cena), kas ir nemainīga visā Līguma darbības laikā:

1.4.1.**Grupas, komandas vai organizācijas supervīzijas sesija klātienē vai attālināti** - cena vienam dalībniekam ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kopā ir **EUR summa** (summa vārdiem);

1.4.2. **Individuālā supervīzijas sesija klātienē vai attālināti** - cena vienam dalībniekam ir EUR summa (summa vārdiem) un pievienotās vērtības nodoklis 21% (divdesmit viena procenta) apmērā, t.i., EUR summa (summa vārdiem), kopā ir **EUR summa** (summa vārdiem);

*[vai versija bez PVN]*

* 1. Līguma kopējā summa par Pakalpojuma sniegšanu ir EUR summa (summa vārdiem) (turpmāk viss kopā – Līguma summa). Pakalpojuma sniedzējs nav pievienotās vērtības nodokļa maksātājs. Pasūtītājam nav pienākums izlietot visu Līguma summu.
	2. Līguma summa sastāv no supervīzijas sesijas cenas (turpmāk – cena), kas ir nemainīga visā Līguma darbības laikā:

1.4.1. **Grupas, komandas vai organizācijas supervīzijas sesija klātienē vai attālināti** - cena vienam dalībniekam ir **EUR summa** ( summa vārdiem);

1.4.2. **Individuālā supervīzijas sesija klātienē vai attālināti** - cena vienam dalībniekam ir **EUR summa** (summa vārdiem);

* 1. Līguma summa ietver visas izmaksas, kas saistītas ar šajā Līgumā paredzēto Pakalpojumu sniegšanu pilnā apjomā (t.sk., telpu noma, pakalpojuma organizācijas (sagatavošanās supervīzijas sesijai, darba analīze pēc notikušas supervīzijas sesijas, atskaites sagatavošana utml.) izmaksas, personāla un materiālu izmaksas), visus nodokļus un nodevas, kā arī visas ar to netieši saistītās izmaksas (dokumentācijas noformēšana un transporta pakalpojumi).
	2. Līguma summā iekļauto nodokļu un nodevu samaksu veic Izpildītājs.
	3. Pasūtītājs neapmaksā Pakalpojumu virs Līguma 1.3. punktā minētās Līguma kopējās summas.
	4. Pasūtītājs apmaksu veic par faktiski veikto individuālo supervīzijas sesiju un par faktiski veikto grupas, komandas vai organizācijas supervīzijas sesiju atbilstoši noteiktajam dalībnieku skaitam.
	5. Par sniegto pakalpojumu bāriņtiesas amatpersonām tiks pieprasīta kompensācija no projekta Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” saskaņā ar Atbildīgās iestādes apstiprināto vienas vienības izmaksu standarta likmes aprēķina un piemērošanas metodiku supervīzijai, ko kompensē 70 % apmērā no minētajā metodikā noteiktās vienas vienības izmaksu standarta likmes.
1. **Pušu pienākumi un tiesības**
	1. Pasūtītājs nodrošina Izpildītāju ar Pakalpojuma izpildei nepieciešamo informāciju un dokumentāciju, kas ir Pasūtītāja rīcībā, ja tā nepieciešama Līguma izpildei.
	2. Pasūtītājam ir tiesības pieprasīt, un Izpildītājam ir pienākums nekavējoties sniegt informāciju par Pakalpojuma sniegšanas gaitu un rezultātiem.
	3. Izpildītājs klātienes Pakalpojuma sniegšanu nodrošina Pasūtītāja izvēlētā pašvaldībā Latvijas teritorijā.
	4. Izpildītājs nodrošina Pakalpojuma sniegšanu atbilstoši Līgumā noteiktajām prasībām, ievērojot normatīvos aktus, kas regulē šādu Pakalpojuma sniegšanu, kā arī Izpildītājs uzņemas atbildību par sekām, kuras iestāsies normatīvo aktu neievērošanas vai nepienācīgas ievērošanas rezultātā.
	5. Pilnvarotajām personām, kas noteiktas Līguma 9.4. punktā, ir tiesības vienoties par Līguma 1. pielikumā ietvertā Pakalpojuma nodrošināšanu, t.sk., par supervīzijas sesijas norises vietu (adresi), norises datumu un laiku, kā arī par dalībniekiem (vārds un uzvārds), kuri piedalās katrā konkrētajā supervīzijas sesijā. Attālinātas supervīzijas nodrošināšanai, pilnvarotās personas izvēlas piemērotāko attālinātās tiešsaistes video saziņas servisu.
	6. Pasūtītājs apņemas nodrošināt, ka dalībnieki, par kuriem vienojās pilnvarotās personas atbilstoši Līguma 2.5. punktā noteiktajam, var piedalīties supervīzijas sesijās.
	7. Ja Pasūtītāja apņemšanos, kas noteikta Līguma 2.6. punktā, nav iespējams īstenot, tad Pasūtītāja pilnvarotajai personai, kas noteikta Līguma 9.4.1. apakšpunktā, ir pienākums pēc iespējas ātrāk, bet ne vēlāk kā 24 stundas pirms supervīzijas sesijas sākuma, informēt Izpildītāja pilnvaroto personu, kas noteikta Līguma 9.4.2. apakšpunktā, par dalībnieku(-iem), kurš(-i) nepiedalīsies attiecīgajā supervīzijas sesijā.
	8. Izpildītājam pēc Līguma 2.7. punktā minētās informācijas saņemšanas, ir tiesības:
		1. pārcelt supervīzijas sesiju uz citu dienu un laiku, par to vienojoties ar Pasūtītāju atbilstoši Līguma 2.5. punktā noteiktajam;
		2. vienojoties ar Pasūtītāju atbilstoši Līguma 2.5. punktā noteiktajam, vadīt supervīzijas sesiju, ņemot vērā, ka tajā piedalīsies mazāks dalībnieku skaits, nekā iepriekš pilnvarotās personas vienojās.
	9. Puses izvēlas telpu, kurā netraucēti var tikt īstenota supervīzija.
	10. Izpildītājs apņemas nekavējoties rakstveidā informēt Pasūtītāju par apstākļiem, kas traucē Pakalpojuma sniegšanu noteiktajos termiņos un kārtībā.
	11. Izpildītājam ir pienākums izsniegt supervīzijas dalībniekam apliecību, kas apliecina tā dalību supervīzijā.
	12. Pasūtītājam ir tiesības veikt pārbaudes Pakalpojuma īstenošanas vietās un izvērtēt Pakalpojuma īstenošanas atbilstību Līgumā noteiktajām prasībām un gadījumā, ja tiek konstatētas nepilnības Līgumā noteikto saistību izpildē, dot norādījumus Izpildītājam to novēršanai turpmākajā Pakalpojuma daļas sniegšanā.
	13. Izpildītājs Pakalpojuma īstenošanas vietā nodrošina Pasūtītājam un Eiropas fondu administrēšanā iesaistītajām iestādēm, kuram ir tiesības veikt Izpildītāja īstenotās supervīzijas pārbaudes, ar Pakalpojumu saistīto līgumu oriģinālu vai to kopiju, kā arī dalībnieku sarakstu oriģinālu pieejamību. Supervīzijas pārbaudi var veikt pirms vai pēc supervīzijas sesijas. Lai pārliecinātos par attālinātas supervīzijas norisi, pārbaudītājam jāsazinās ar Izpildītāju un jāvienojas par tās veikšanu.
	14. Pasūtītājs ir tiesīgs apturēt Pakalpojuma sniegšanu, ja Izpildītājs neievēro Līgumā noteiktās prasības, līdz pārkāpuma novēršanai, paziņojot par to Izpildītājam 1 (vienu) darba dienu iepriekš.
	15. Izpildītājs uzņemas pilnu materiālo atbildību par Pasūtītājam un trešajām personām nodarītajiem zaudējumiem un nemantisko kaitējumu, un atlīdzināt visus izdevumus, zaudējumus un nemantisko kaitējumu, kas Izpildītāja darbības vai bezdarbības rezultātā, radušies Pasūtītājam un trešajām personām.
	16. Izpildītājs apņemas bez Pasūtītāja rakstiskas piekrišanas neizpaust informāciju, un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā.
	17. Izpildītājam ir tiesības prasīt samaksu par kvalitatīva un savlaicīga Pakalpojuma sniegšanu atbilstoši Līguma noteikumiem, un Pasūtītājam ir pienākums samaksāt Izpildītājam par Līgumā noteiktajā apjomā, savlaicīgi un kvalitatīvi sniegtu Pakalpojumu saskaņā ar Līguma noteikumiem.
	18. Izpildītājs ne vēlāk kā divu nedēļu laikā pēc līguma noslēgšanas iesniedz Pasūtītājam saskaņošanai plānoto viena ceturkšņa supervīzijas sesiju grafiku, kurā norādīta informācija par supervīzijas veidu, dalībnieku skaitu, supervizoru, sesijas norises vietu, datumu un laiku. Katra nākamā ceturkšņa sesiju grafiku Izpildītājs iesniedz ne vēlāk kā attiecīgā ceturkšņa pirmajā nedēļā. Puses iesniegto supervīziju sesiju grafiku saskaņo atbilstīgi Līguma 2.5. punktā noteiktajam. Par izmaiņām supervīziju grafikā puses brīdina vismaz 24 stundas pirms sākotnēji plānotās supervīzijas sesijas datuma.
	19. Pasūtītājs un Izpildītājs savstarpēji vienojoties, nodrošina, ka telpā, kurā veic supervīziju atrodas Informatīvais plakāts, kura elektroniskā versija ir atrodama Bērnu aizsardzības centra tīmekļa vietnē.
	20. Klātienes supervīzijas gadījumā Izpildītājs apņemas nodrošināt supervīzijas dalībnieku sarakstu lapas - “Individuālās supervīzijas sesijas dalībnieku saraksts” un “Grupas supervīzijas sesijas dalībnieku saraksts”, kurā Izpildītājs un Pasūtītāja amatpersonas ar parakstu apliecina savu dalību katras klātienes grupas, komandas, organizācijas un individuālajā supervīzijas sesijā. Dalībnieka saraksta veidlapas ir pieejama Bērnu aizsardzības centra tīmekļa vietnē.
	21. Attālinātas supervīzijas gadījumā Izpildītājs apņemas nodrošināt supervīzijas dalībnieku sarakstu lapas - “Individuālās supervīzijas sesijas dalībnieku saraksts” un “Grupas supervīzijas sesijas dalībnieku saraksts”. Katras individuālas supervīzijas sesijas gadījumā, ar drošu elektronisko parakstu apliecina savu dalību Izpildītājs un Pasūtītāja amatpersonas, savukārt grupu, komandas vai organizācijas supervīzijas sesijas gadījumā ar drošu elektronisko parakstu apliecina par supervīzijas norisi un tās dalībniekiem Izpildītājs un Pasūtītāja atbildīgā amatpersona (bāriņtiesas priekšsēdētājs).
	22. Pēc dalībnieku saraksta lapas aizpildīšanas Izpildītājs to paraksta, nodrošinot, ka to nav iespējams papildināt, un nodod Pasūtītājam. Izņēmums ir dalībnieku saraksts, kurā atspoguļota informācija par attālinātas supervīzijas sesijas nodrošināšanu, kurā Izpildītājs atstāj iespēju bāriņtiesas priekšsēdētājam ar parakstu apliecināt dalībnieku piedalīšanos supervīzijas sesijā.
	23. Attālinātas supervīzijas sesijas norisi apliecina Izpildītāja sagatavots ekrānuzņēmums sesijas sākumā un beigās vai iegūta datu atskaite kādā no tiešsaistes video saziņas platformām, kurā redzams supervīzijas sesijas norises laiks, kā arī dalībnieku vārds, uzvārds. Izpildītājs minēto supervīzijas norises foto fiksāciju vai datu atskaiti nosūta Pasūtītājam uzglabāšanai. Puses apņemas nodrošināt Līguma izpildē tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, t.sk. Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), tajā skaitā Izpildītājs, ievācot jebkurus fizisko personu datus, ko tas apstrādā un nodod Pasūtītājam ar mērķi izpildīt Līgumu, veic datu subjekta informēšanas, kā arī citus no Regulas izrietošos pārziņa pienākumus.
2. **Pakalpojuma sniegšana**
	1. Līgums stājas spēkā ar dienu, kad to paraksta abas Puses, un ir spēkā līdz (gads mēnesis datums), un pilnīgai Līgumā noteikto saistību izpildei.
	2. Izpildītājs līdz katra mēneša 10.datumam sagatavo, paraksta un iesniedz Pasūtītājam nodošanas – pieņemšanas aktu (3. pielikums) par iepriekšējā mēnesī veiktajām supervīzijas sesijām. 9.4.punktā minētie Pušu pilnvarotie pārstāvji vienojas par kārtību, kādā iesniedzama rakstiskā atskaite, kurā iekļauta informācija par supervīzijas novērtēšanas rezultātiem un priekšlikumi par turpmākajiem pasākumiem dalībnieku profesionālās kompetences pilnveidei, kā arī par kārtību, kādā Izpildītājs iesniedz Pasūtītājam dalībnieku sarakstu oriģinālus.
	3. Pasūtītājs 3 (trīs) darba dienu laikā pēc Līguma 3.2. punktā saņemtā nodošanas - pieņemšanas akta un dalībnieku sarakstu saņemšanas, pārbauda Pakalpojuma atbilstību Līguma noteikumiem un paraksta nodošanas - pieņemšanas aktu vai rīkojas saskaņā ar Līguma 3.4. punktā noteikto.
	4. Ja Pasūtītājs konstatē trūkumus un neatbilstības iesniegtajos dokumentos, Pasūtītājs neparaksta nodošanas - pieņemšanas aktu, uzdodot Izpildītājam par saviem līdzekļiem Pasūtītāja noteiktajā termiņā izlabot dokumentus. Ja Pakalpojums nav sniegts kvalitatīvi, nodošanas - pieņemšanas aktā ir jāuzskaita konstatētās neatbilstības un trūkumi, kā arī jānorāda piemērotais līgumsods saskaņā ar Līguma 5.nodaļu. Puses paraksta nodošanas - pieņemšanas aktu pēc tam, kad Izpildītājs dokumentos ir veicis labojumus.
	5. Pasūtītājam ir tiesības neapmaksāt Pakalpojumu, ja Pakalpojums nav sniegts. Samaksu veic par faktiski veiktajām supervīzijas sesijām.
	6. Pakalpojumu uzskata par izpildītu ar dienu, kad Puses savstarpēji paraksta nodošanas - pieņemšanas aktu par Pakalpojuma izpildi, kas ir pamats rēķina izrakstīšanai.
	7. Pakalpojums var tikt pieņemts pa daļām, pusēm savstarpēji parakstot nodošanas - pieņemšanas aktu, kas ir pamats rēķina izrakstīšanai.
3. **Norēķinu kārtība**
	1. Pakalpojums tiek pieņemts saskaņā ar iesniegto Izpildītāja atskaiti un ar Pušu parakstītu nodošanas-pieņemšanas aktu. Par izpildītu tiek uzskatīts tikai tāds Pakalpojums, kas ir pieņemts ar Pušu parakstītu nodošanas-pieņemšanas aktu.
	2. Pasūtītājs veic samaksu par Pakalpojumu 10 (desmit) darba dienu laikā no Pušu abpusēji parakstīta nodošanas - pieņemšanas akta un Izpildītāja rēķina saņemšanas, pārskaitot Līguma summu par faktiski sniegto Pakalpojumu uz Izpildītāja rēķinā norādīto bankas kontu.
	3. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases vai komercbankas interneta maksājumu apstrādes sistēmā.
4. **Pušu atbildība**
	1. Pušu zaudējumu apmērs ir aprobežots tikai ar Puses tagadējās (jau esošās) mantas samazinājumu. Šī Līguma ietvaros Pusēm nav pienākuma atlīdzināt otrai Pusei radušos sagaidāmās peļņas atrāvumu.
	2. Ja Izpildītājs savas vainas dēļ nav nodrošinājis supervīzijas sesijas īstenošanu, tad Pasūtītājs ir tiesīgs prasīt Izpildītājam līgumsodu 10% (desmit procentu) apmērā no nenotikušās supervīzijas sesijas cenas par katru dalībnieku.
	3. Ja Izpildītājs Pasūtītāja noteiktajā termiņā nenovērš Līguma 3.4. punkta kārtībā konstatētos trūkumus, tad Pasūtītājs ir tiesīgs prasīt Izpildītājam līgumsodu 0,1%(viena desmitā daļa no procenta) apmērā no Līguma summas par katru kavējuma dienu, bet ne vairāk kā 10% (desmit procentus) no Līguma summas.
	4. Ja Pasūtītājs Līgumā noteiktajā termiņā un kārtībā nesamaksā Izpildītājam par sniegto Pakalpojumu, Izpildītājam ir tiesības prasīt Pasūtītājam līgumsodu 0,1% (viena desmitā daļa no procenta) apmērā no Līguma summas, par katru kavējuma dienu, bet ne vairāk kā 10% (desmit procentus) no Līguma summas.
	5. Pasūtītājs ir tiesīgs ieturēt līgumsodu no jebkura maksājuma, kas Izpildītājam pienākas, pamatojoties uz šo Līgumu, pirms tā izmaksas Izpildītājam.
	6. Izpildītājam ir tiesības prasīt no Pasūtītāja līgumsodu \_(procenti skaitliski)\_% ((procenti vārdiem) procentu) apmērā no supervīzijas sesijas cenas par katru dalībnieku, kurš nav piedalījies attiecīgajā supervīzijas sesijā. Minētais līgumsods nav piemērojams gadījumos, kad Pasūtītājs Līgumā noteiktajā kārtībā ir informējis Izpildītāju, ka konkrēts dalībnieks supervīzijas sesijā nepiedalīsies.
	7. Izpildītājs ir tiesīgs Līguma 5.4. un 5.6. punktā noteikto līgumsodu norādīt rēķinā, kuru iesniedz Pasūtītājam apmaksai.
	8. Līgumsoda samaksa neatbrīvo Puses no Līguma izpildes pienākuma un neizslēdz zaudējumu atlīdzināšanas pienākumu.
5. **Konfidencialitāte**
	1. Izpildītājs ievēro konfidencialitāti neizpaužot informāciju, kuru dalībnieki supervīzijās uzticējuši. Informācijas izpaušana var notikt tikai ar dalībnieku saskaņojumu.
	2. Izpildītājs ievēro konfidencialitāti, apmeklējot citas supervīzijas par Pasūtītāja uzdevumā veiktajām supervīzijām, neizpaužot Pasūtītāja nosaukumu, dalībnieku vārdus, uzvārdus un dalībnieku klientu personas datus. Šis noteikums ir spēkā arī pēc šī Līguma izbeigšanas.
	3. Pasūtītājs ir informēts un piekrīt, ka Izpildītājs, ievērojot konfidencialitāti un anonimitāti, ar supervīziju vadīšanas procesu un savu metodisko darbību saistītos jautājumus savas profesionalitātes paaugstināšanas nolūkā pārrunā supervīzijās.
	4. Katrai šā Līguma Pusei ir pienākums glabāt noslēpumā visu informāciju un ziņas, kuras tā ir saņēmusi no otras Puses šā Līguma izpildes laikā un sakarā ar šo Līgumu.
	5. Ar saņemto informāciju var tikt iepazīstinātas tikai tās Pasūtītāja amatpersonas, darbinieki vai pilnvarotās personas, kuras ir saistītas ar šā Līguma izpildi, turklāt Pasūtītājs uzņemas atbildību par minētajām personām.
	6. Supervīzijām sagatavotie materiāli un supervīzijas laikā radītie darbi paliek tikai un vienīgi dalībnieku rīcībā, lai nodrošinātu konfidencialitāti.
6. **Nepārvarama vara (*Force Majeure*)**
	1. Puses ir atbrīvotas no atbildības par Līguma noteikumu neizpildi, ja tam par iemeslu ir notikumi vai apstākļi, kurus Puse nespēj kontrolēt, pret kuriem Puse nevarēja saprātīgi nodrošināties pirms Līguma noslēgšanas, un kurus to rašanās gadījumā Puse nevar novērst, vai pārvarēt (*Force Majeure*).
	2. Puse, kas nokļuvusi *Force Majeure* apstākļos, nekavējoties, bet ne vēlāk kā 3 (trīs) darba dienu laikā no *Force Majeure* iestāšanās paziņo par to otrai Pusei, norādot saistības, kuru izpilde nav, vai nebūs iespējama.
	3. Pēc Līguma 7.2. punktā minētā paziņojuma saņemšanas Puses vienojas par Līguma izpildes termiņu pagarināšanu, nepieciešamajām izmaiņām Līgumā vai arī par Līguma izbeigšanu.
	4. Ja Puse nokavē Līguma 7.2. punktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz *Force Majeure*.
7. **Līguma grozīšana un izbeigšana**
	1. Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža.
	2. Ja Izpildītājs nepilda vai pārkāpj Līguma saistības vai ja tiek pieņemts Pasūtītāja lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam desmit darba dienas iepriekš.
	3. Pasūtītājam ir tiesības vienpusēji izbeigt Līgumu bez jebkādu zaudējumu atlīdzības pienākuma, ja Pasūtītājam ir zudusi nepieciešamība saņemt Pakalpojumu no Izpildītāja, informējot Izpildītāju rakstiski vismaz desmit darba dienas iepriekš.
	4. Puses ir tiesīgas izbeigt Līgumu, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību.
8. **Citi noteikumi**
	1. No Līguma izrietošos strīdus Puses risina savstarpēju sarunu ceļā. Ja Puses nespēj atrisināt strīdu savstarpēju sarunu ceļā, to izskata Latvijas Republikas tiesā saskaņā ar Latvijas Republikas normatīvajiem aktiem.
	2. Gadījumā, ja viens vai vairāki Līguma noteikumi jebkādā likumīgā veidā kļūst vai tiek atzīti par spēkā neesošiem, nelikumīgiem vai nesaistošiem, tas nekādā veidā neietekmē un neierobežo pārējo Līguma noteikumu spēkā esamību.
	3. Visi paziņojumi un pretenzijas, kas saistīti ar Līguma izpildi, rakstveidā iesniedzami otrai Pusei.
	4. Līguma izpildes laikā Puses nosaka šādus pilnvarotos pārstāvjus:

9.4.1. no Pasūtītāja puses: atbildīgās personas vārds, uzvārds, tālrunis numurs, e-pasts: e-pasts;

9.4.2. no Izpildītāja puses: atbildīgās personas vārds, uzvārds, tālrunis numurs, e-pasts: e-pasts.

* 1. Pušu pilnvarotie pārstāvji ir atbildīgi par Līguma izpildes uzraudzīšanu, tai skaitā, par nodošanas - pieņemšanas akta noformēšanu un iesniegšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai, kā arī par citu Līguma noteikumu ievērošanu, kuros pilnvarotie pārstāvji īpaši norādīti.
	2. Līgumam ir pielikums Nr.1 “Tehniskā specifikācija” uz lapu skaits (pielikuma lapu skaits vārdiem) lapām kas ir tā neatņemama sastāvdaļa.
	3. Noslēdzot Līgumu, Puses apliecina, ka Pušu rīcībā ir pietiekoši resursi, lai savlaicīgi un kvalitatīvi veiktu visas Līgumā un tā pielikumos noteiktās saistības, kā arī tiks ievērotas Līguma un Noteikumu prasības.
	4. Līgums ir sagatavots latviešu valodā 2 (divos) eksemplāros uz lapu skaits (lapu skaits vārdiem) lapām. Viens no Līguma eksemplāriem glabājas pie Pasūtītāja, otrs – pie Izpildītāja. Abi eksemplāri ir ar vienādu juridisku spēku.

**10. Pušu rekvizīti un paraksti**

|  |  |
| --- | --- |
| PASŪTĪTĀJS | IZPILDĪTĀJS |
| **Nosaukums**Reģ. Nr.: numursAdrese: adreseTālr.: numursFakss: numursE-pasts: e-pastsMaksātājs/finansējuma saņēmējs[[1]](#footnote-2): nosaukumsKredītiestāde: nosaukums Kredītiestādes SWIFT kods: numursNorēķinu konts: numurs | **Nosaukums**Reģ. Nr.: numursAdrese: adreseTālr.: numursFakss: numursE-pasts: e-pastsKredītiestāde: nosaukums Kredītiestādes SWIFT kods: numursNorēķinu konts: numurs |
| (paraksts)Vārds un uzvārds | (paraksts)Vārds un uzvārds |

1. pielikums “Tehniskā specifikācija”

202\_. gada \_\_\_\_.\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

2. pielikums “Piedāvājums”

202\_. gada \_\_\_\_.\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

3. pielikums “Nodošanas-pieņemšanas akts”

202\_. gada \_\_\_\_.\_\_\_\_\_\_\_\_\_\_\_\_

Līgumam Nr. \_\_\_\_\_\_\_\_\_\_\_\_\_\_\_\_\_\_\_\_

**Nodošanas - pieņemšanas akts**

Dokumenta datums ir pēdējā pievienotā

droša elektroniskā paraksta un laika zīmoga datums

*[Pasūtītajs]\_\_\_\_\_,* reģistrācijas numurs \_\_\_\_\_\_\_\_\_\_, adrese – \_\_\_\_\_\_, turpmāk – Pasūtītājs, kuru, pamatojoties uz 2023. gada \_. Decembra līguma Nr.\_\_\_ (turpmāk – Līgums) 9.4.1. apakšpunkta pamata pārstāv \_\_\_\_\_\_\_\_\_ no vienas puses un

*[Izpildītājs]\_\_\_\_\_\_,* reģistrācijas numurs \_\_\_\_\_\_\_\_\_\_, adrese – \_\_\_\_\_\_\_, turpmāk - Izpildītājs, kuru, pamatojoties uz 2023. gada \_. Decembra līguma Nr.\_\_\_ (turpmāk – Līgums) 9.4.2. apakšpunkta pamata pārstāv \_\_\_\_\_\_\_ no otras puses, bet katrs atsevišķi – Puse, paraksta šādu aktu (turpmāk – pieņemšanas un nodošanas akts):

1. Saskaņā ar Līgumu, Izpildītājs sniedza Pasūtītājam šādu pakalpojumu:

\_\_\_\_\_\_\_\_\_\_\_\_\_\_\_ (turpmāk – Pakalpojums).

1. Izpildītājs laika posmā no \_līdz\_ veica XX individuālās supervīziju sesijas XX personām, kopā XX stundas, par kopējo summu \_\_\_\_\_EUR, Izpildītājs laika posmā no\_\_\_\_\_ līdz\_\_\_\_\_ veica XX grupas/komadas/organizācijas supervīziju sesijas XX personām (kopā XX stundas) par kopējo summu \_\_\_\_\_ EUR.
2. Pasūtītājs apliecina, ka Pakalpojums sniegts paredzētajā termiņā, labā kvalitātē, pilnā apjomā atbilstoši Līguma noteikumiem par kopējo summu \_\_\_\_\_EUR (SUMMA VĀRDIEM, centi cipariem)*.*

*[Ja Pakalpojuma izpildē Pasūtītājs konstatē trūkumus, kurus Izpildītājs nenovērsa paredzētajā termiņā, punktu izsaka šādā redakcijā „Pakalpojuma sniegšanā Pasūtītājs konstatēja šādus pārkāpumus: [PĀRKĀPUMU UZSKAITĪJUMS]”, attiecīgi atrunājot samaksu par sniegto pakalpojumu]*

1. Šis nodošanas un pieņemšanas akts ir pamats rēķina \_\_\_\_\_EUR (SUMMA VĀRDIEM, centi cipariem) apmērā izrakstīšanai par sniegto Pakalpojumu.
2. Nodošanas un pieņemšanas akts ir sagatavots latviešu valodā.

|  |  |
| --- | --- |
|  **PASŪTĪTĀJS** | **IZPILDĪTĀJS** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Norāda gadījumā, kad Pasūtītājam kredītiestādē nav atvērts “savs” konts, piemēram, Pasūtītājs ir X pašvaldības bāriņtiesa un maksātājs/finansējuma saņēmējs ir X pašvaldības dome [↑](#footnote-ref-2)